**П Р Е Д Л О Ж Е Н И Е**

за дейността на НАРОДНО ЧИТАЛИЩЕ”ПРОБУДА 1928”

с.Константиново,общ.Симеоновград,обл.Хасково

през 2022 година

 Основната цел на читалището е да съхрани своята самобитност и неповторимост, като истинско огнище на нравствени добротетели и носител на вековна традиция чрез:

* развитие и укрепване на читалището като център на културно-просветна социална и гражданска функция
* удовлетворяване на всички потребности и интереси, свързани с духовното и културно наследство на обществото

Приоритетни направления в дейността на читалището:

* възраждане и съхраняване на духовните ценности, автентичните традиции и обичаи
* събиране и разпространение на знание за родния край
* обогатяване на библиотечния фонд чрез закупуване на нова литература
* участие на читалището в различни общински прояви
* организация и провеждане на културни мероприятия в населеното място-събори и народни празници
* активно участие в проекти и програми

БИБЛИОТЕЧНА ДЕЙНОСТ

 Библиотечната дейност е една от основните дейности на читалището и се определя от наличния библиотечен фонд.

 През следващата година читалището си поставя няколко основни цели:

* поддържане и обновяване на библиотечния фонд в зависимост от читателските интереси
* прочистване на библиотечния фонд, отчисляване на морално и физически остарели книги
* увеличаване и разпространяване на книжния фонд на библиотеката към читалището
* проучване на читателските интереси, за да са съобразени набавените нови заглавия с търсенето
* 2 -

КУЛТУРНО-МАСОВА ДЕЙНОСТ

 Това е дейността, която до голяма степен зависи от обществената подкрепа. Тя включва организирането и провеждането на местни обичаи, тържествено отбелязване на бележити дати, национални и официални празници, изложби и други за разнообразяване живота на село.

 Тъй като в селото няма клуб на пенсионера и през 2020 година към читалището ще продължи да съществува клуб на жените и пенсионера.

 Читалището осъществява организацията на всички празници, сценарии, разгласявания, озвучавания и провеждане на тържествата.

 В читалището нямаме постоянни действащи групи, а само временна за провеждане на местни празници.

 Местни празници

* честване на бележити дати и събтия от историческия календар
* организиране на тържества по конкретни празнични поводи:

м.Януари

- 21 януари-Бабинден - тържество

- празнуване на именните дни през м.януари

м.Февруари

- Трифон Зарезан-Деня на лозаря 14 февруари

- 19 февруари - отбелязване годишнината от гибелта на Апостола на свободата Васил Левски

м.Март

- 1 март - Баба Марта, Ден на самодееца

- 3-ти март - Национален празник на България, поднасяне цветя на паметника в селото

- 8-ми март - Международен ден на жената-тържество

- 22-ри март - посрещане на първа пролет сред природата

м.Април

- участие на читалището на Великденската изложба организирана от Общината

- Великденски празници-изложба на великденски яйца и козунаци

м.Юни

- 2 юни - отбелязване деня на Ботев и загиналите за национално освобождение на България

- 3 -

- 3 юни - общоселски събор”Еленка” съвместно с кметството

м.Октомври

-1-ви октомври Международен ден на възрастните хора-тържество

м.ноември

1-ви ноември ден на народните будители

м.декември

-20-ти декември-Игнажден – седянка

-Коледно-новогодишно тържество

ОРГАНИЗАЦИОННО – УПРАВЛЕНЧЕСКА ДЕЙНОСТ

 Читалището организира своята дейност, като спазва основните принципи в закона.

* Провеждане на отчетно събрание
* Провеждане на заседания на Настоятелството
* Набиране членове на читалището

СТОПАНСКА ДЕЙНОСТ

* Да се стопаниства добре библиотечния фонд
* Подобряване и поддържане на читалищната сграда и имущество

 В цялото социално пространство читалището е най-доброто място за задоволяване на духовните потребности на населението.Тук всички имаме възможност да реализираме собствените си заложби и таланти, да творим непрофисионално и неограничено.